2. ลักษณะการประกอบธุรกิจ

2.1 ภาพรวมการประกอบธุรกิจ 

บริษัท ซี.พี. เซเว่นอีเลฟเว่น จำกัด (มหาชน) (เดิมชื่อ บริษัท ซี.พี. คอนวีเนียนสโตร์ จำกัด)
ก่อตั้งขึ้นเมื่อปี 2531 ต่อมาบริษัท ซี.พี. เซเว่นอีเลฟเว่น จำกัด (มหาชน)
ได้ทำการจดทะเบียนเปลี่ยนแปลงชื่อบริษัทที่กระทรวงพาณิชย์เป็น บริษัท ซีพี ออลล์ จำกัด (มหาชน)
(“บริษัท”) เมื่อวันที่ 19 ตุลาคม 2550
เพื่อตอบสนองต่อการเติบโตและการขยายธุรกิจของบริษัทในอนาคต ก่อตั้งขึ้นเมื่อปี 2531
โดยบริษัทในเครือเจริญโภคภัณฑ์
เพื่อให้เป็นบริษัทของคนไทยที่ประกอบธุรกิจหลักด้านค้าปลีกประเภทร้านค้าสะดวกซื้อในประเทศไทยภายใต้เครื่องหมายการค้า
“7-Eleven” โดยบริษัทได้รับสิทธิการใช้เครื่องหมายการค้าดังกล่าวจาก 7-Eleven, Inc.
สหรัฐอเมริกา และได้เปิดร้านสาขาแรกที่ซอยพัฒน์พงษ์ เมื่อปี 2532

ณ สิ้นปี 2550 บริษัทมีร้าน 7-Eleven ทั่วประเทศรวม 4,279 สาขา (ถือเป็นประเทศที่มีร้าน
7-Eleven มากเป็นอันดับที่ 4 ของโลกรองจากประเทศญี่ปุ่น สหรัฐอเมริกา
และสาธารณรัฐไต้หวัน) โดยเป็นร้านในกรุงเทพฯและปริมณฑล 2,210 สาขา (คิดเป็นร้อยละ 52)
เป็นร้านในต่างจังหวัด 2,069 สาขา (คิดเป็นร้อยละ 48) เมื่อแบ่งตามประเภทของร้านพบว่า
มีร้านสาขาบริษัท 2,462 สาขา (คิดเป็นร้อยละ 58) ส่วนที่เหลือเป็นร้านแฟรนไชส์ 1,562 สาขา
(คิดเป็นร้อยละ 36) และร้านค้าที่ได้รับสิทธิช่วงอาณาเขต 255 สาขา (คิดเป็นร้อยละ 6)
ปัจจุบันมีลูกค้าเข้าร้าน 7-Eleven เฉลี่ยวันละ 4.5 ล้านคน

ทั้งนี้ในปี 2551 ทางบริษัทมีแผนที่จะขยายสาขาร้าน 7-Eleven อย่างต่อเนื่องอีกประมาณ
400-450 สาขา ทั้งในรูปแบบของร้านในทำเลปกติ และร้านในสถานีบริการน้ำมันของบริษัท ปตท.
จำกัด (มหาชน) เพื่อให้ครอบคลุมพื้นที่ของลูกค้ากลุ่มเป้าหมายทั้งในกรุงเทพฯและต่างจังหวัด โดย
ณ สิ้นปี 2550 บริษัทมีร้านในทำเลปกติ 3,665 สาขา (คิดเป็นร้อยละ 86)
และร้านในสถานีบริการน้ำมัน ปตท. 614 สาขา (คิดเป็นร้อยละ 14)

นอกจากนั้น
บริษัทได้ขยายการลงทุนไปในธุรกิจที่ช่วยสนับสนุนธุรกิจร้านค้าสะดวกซื้อในประเทศไทยอย่างต่อเนื่อง
เช่น ในปี 2537 เริ่มลงทุนในบริษัท เคาน์เตอร์ เซอร์วิส จำกัด (“CS”)
เพื่อประกอบธุรกิจเป็นตัวแทนรับชำระเงินค่าสินค้าและบริการ ในปี 2539 ลงทุนในบริษัท ซี.พี.
ค้าปลีกและการตลาด จำกัด (“CPRAM”)
เพื่อประกอบธุรกิจผลิตและจำหน่ายอาหารแช่แข็งและเบเกอรี่ ในปี 2542 ลงทุนในบริษัท รีเทลลิงค์
(ประเทศไทย) จำกัด (“RTL”) เพื่อประกอบธุรกิจการจำหน่ายและซ่อมแซมอุปกรณ์ค้าปลีก

บริษัทยังได้มีการขยายการลงทุนในธุรกิจเสริมอื่นๆ อีก เช่น ในปี 2544 ได้จัดตั้งบริษัท
ไทยสมาร์ทคาร์ด จำกัด (“TSC”) ร่วมกับพันธมิตรทางธุรกิจ
เพื่อให้บริการชำระค่าสินค้าและบริการผ่านบัตรเติมเงินอิเล็กทรอนิกส์ (Smart Purse) และในปี
2546 ได้จัดตั้ง บริษัท โกซอฟท์ (ประเทศไทย) จำกัด (“GOSOFT”)
เพื่อให้บริการออกแบบและพัฒนาระบบงานด้านสารสนเทศ จัดตั้งบริษัท เอ็ม เอ เอ็ม ฮาร์ท จำกัด
(“MAM”) เพื่อให้บริการปรึกษาวางแผนกิจกรรมทางการตลาด และบริษัท ไดนามิค แมนเนจเม้นท์
จำกัด (“DM”) เพื่อให้บริการบริหารงานกิจการขนส่งสินค้าและกระจายสินค้า ในปี 2547
บริษัทได้จัดตั้งบริษัท ศึกษาภิวัฒน์ จำกัด
เพื่อให้บริการด้านการศึกษาโดยดำเนินโครงการสถาบันการศึกษาในชื่อว่า ปัญญาภิวัฒน์เทคโนธุรกิจ
ซึ่งมีจุดมุ่งหมายเพื่อสนับสนุนการปฏิรูปการศึกษาของภาครัฐโดยเฉพาะในส่วนของการเรียนการสอนระดับอาชีวศึกษาให้มีคุณภาพมากยิ่งขึ้นและสามารถผลิตบุคลากรได้ตรงกับความต้องการและการขยายตัวของภาคอุตสาหกรรมและธุรกิจค้าปลีกเพื่อนำไปสู่การพัฒนาประเทศในอนาคต

ปี 2548 บริษัทได้เปิดดำเนินการ โรงเรียนปัญญาภิวัฒน์เทคโนธุรกิจ อย่างเป็นทางการ และ
ได้เริ่มเปิดดำเนินการ การบริการโอนเงินผ่านบัตร “เชื่อมรัก”
และการชำระเงินค่าสินค้าและบริการต่าง ๆ ด้วยบัตร Smart Purse ซึ่งเป็นบัตรเงินสดดิจิตอล ปี
2549 บริษัทได้ดำเนินการก่อตั้งบริษัท ปัญญธารา จำกัด เพื่อประกอบกิจการการจัดฝึกอบรม
และการจัดสัมมนาทางวิชาการ สำหรับปี
2550บริษัทได้จัดตั้งสถาบันเทคโนโลยีปัญญาภิวัฒน์เทคโนธุรกิจ
เพื่อเป็นสถาบันผลิตบุคคลากรป้อนบริษัทในเครือในระดับปริญญาตรีและโท โดยเน้นใน 3 สาขาได้แก่
การจัดการธุรกิจค้าปลีก โลจิสติกส์ และธุรกิจอาหาร

นอกจากการขยายการลงทุนไปยังธุรกิจอื่นๆ โดยการจัดตั้งบริษัทย่อยและบริษัทร่วมเพิ่มเติมแล้ว
บริษัทยังมีการขยายช่องทางธุรกิจภายใต้การบริหารจัดการของบริษัทเองอีก โดยในปี 2541
ได้มีการเปิดตัวธุรกิจ 7-Catalog Order เพื่อเป็นการขยายช่องทางธุรกิจ
เพิ่มทางเลือกให้กับลูกค้าในการสั่งซื้อสินค้ามากขึ้น โดยพัฒนาจาก Mail Order
จัดทำเป็นแผ่นพับไปสู่ “วารสารแคตตาล็อค” และในปี 2544 ได้เปิดตัวธุรกิจ Book Smile
(เดิมชื่อ “7 Today”) เพื่อเป็นการขยายช่องทางธุรกิจด้านการจำหน่ายหนังสือและวารสาร

2.2 โครงสร้างการถือหุ้นของกลุ่มบริษัท ซีพี ออลล์ จำกัด (มหาชน)

ณ วันที่ 31 ธันวาคม 2550

บริษัทได้จดทะเบียนแปรสภาพเป็นบริษัทมหาชนจำกัด เลขทะเบียน 0107542000011 เมื่อวันที่ 12
มีนาคม 2542 โดย ณ วันที่ 28 ธันวาคม 2550
บริษัทมีกลุ่มบริษัทในเครือเจริญโภคภัณฑ์ถือหุ้นอยู่ร้อยละ 43.65 ของทุนจดทะเบียนที่เรียกชำระแล้ว

ณ วันที่ 31 ธันวาคม 2550 บริษัทมีแผนภาพโครงสร้างการถือหุ้นของกลุ่มบริษัท ดังนี้

Group Structure of CP All Plc.

[]

2.3 โครงสร้างรายได้

รายได้ส่วนใหญ่ของบริษัทมาจากรายได้จากการขายสุทธิและรายได้การให้บริการ
ซึ่งสามารถแบ่งตามกลุ่มธุรกิจได้เป็น 3 กลุ่ม ดังต่อไปนี้ (โปรดดูรายละเอียดเพิ่มเติมในส่วนที่ 12
ฐานะการเงินและผลการดำเนินงาน)

+----------------------+-------+-------+-------+-------+-------+-------+
| กลุ่มธุรกิจ              | 2548* |       | 2549* |       | 2550* |       |
+----------------------+-------+-------+-------+-------+-------+-------+
|                      | ล     | ร้อยละ | ล     | ร้อยละ | ล     | ร้อยละ |
|                      | ้านบาท |       | ้านบาท |       | ้านบาท |       |
+----------------------+-------+-------+-------+-------+-------+-------+
| ร้านค้าสะดวกซื้อ         | 5     | 52    | 6     | 64    | 7     | 67    |
| (7-Eleven)           | 1,080 |       | 6,055 |       | 7,458 |       |
|                      | ^(/1) |       |       |       |       |       |
+----------------------+-------+-------+-------+-------+-------+-------+
| ร้านค้าปลีกขนาดใหญ่      | 2     | 29    | 3     | 30    | 2     | 26    |
| (SLS)                | 8,945 |       | 0,887 |       | 9,932 |       |
+----------------------+-------+-------+-------+-------+-------+-------+
| ธุรกิจอื่นๆ^(/2)         | 1     | 19    | 6,458 | 6     | 7,800 | 7     |
|                      | 8,328 |       |       |       |       |       |
+----------------------+-------+-------+-------+-------+-------+-------+
| ร                    | 9     | 100.0 | 10    | 100.0 | 11    | 100.0 |
| วมรายได้จากการขายสุทธิแ | 8,353 |       | 3,400 |       | 5,190 |       |
| ละรายได้จากการให้บริการ |       |       |       |       |       |       |
+----------------------+-------+-------+-------+-------+-------+-------+

* ตัวเลขก่อนหักรายการระหว่างกัน

^(/1) รวมยอดขายบัตรโทรศัพท์ ตั้งแต่เดือน กันยายน 2548

^(/2) ประกอบด้วยธุรกิจผลิตและจำหน่ายอาหารแช่แข็งและเบเกอรี่ของ CPRAM
ธุรกิจเป็นตัวแทนรับชำระค่าสินค้าและบริการของ CS
และธุรกิจจำหน่ายและซ่อมแซมอุปกรณ์ค้าปลีกของ RTL และรายได้จากบริษัทย่อยอื่นๆ

2.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจร้านค้าสะดวกซื้อในประเทศไทยที่สามารถตอบสนองความต้อง
การของลูกค้าที่เปลี่ยนแปลงตลอดเวลา โดยเน้นจุดเด่นของการนำเสนอ ”ความสะดวก”
ให้กับลูกค้าสำหรับการซื้อสินค้าและใช้บริการต่างๆ ด้วยทำเลร้าน 7-Eleven
ที่กระจายครอบคลุมพื้นที่กว้างขวางและส่วนใหญ่จะเปิดให้บริการตลอด 24 ชั่วโมง ทั้งนี้
บริษัทมีแผนที่จะเปิดร้าน 7-Eleven ในปี 2551-2552 ปีละประมาณ 400-450 สาขา
โดยบริษัทยังให้ความสำคัญในการวางตำแหน่งร้าน 7-Eleven
ให้เป็นร้านค้าสะดวกซื้อที่ให้บริการอาหารและเครื่องดื่มครบวงจร
โดยเน้นการขายสินค้าบริโภคมากกว่าสินค้าอุปโภค
เนื่องจากสินค้าบริโภคโดยทั่วไปจะมีอัตราผลตอบแทนที่สูงกว่าสินค้าประเภทอุปโภคและเป็นการวางตำแหน่งของร้าน
7-Eleven ให้แตกต่างจากร้านค้าปลีกประเภทอื่น
ในขณะเดียวกันบริษัทจะใช้ประโยชน์จากเครือข่ายร้าน 7-Eleven ในการให้บริการเสริมต่างๆ
เพื่อเพิ่มความสะดวกแก่ลูกค้า อาทิเช่น การเป็นตัวแทนรับชำระค่าสินค้าและบริการของ เคาน์เตอร์
เซอร์วิส การสั่งซื้อสินค้าทาง 7 Catalog เป็นต้น

สำหรับธุรกิจซุปเปอร์เซ็นเตอร์ ซึ่งมีผลประกอบการขาดทุนต่อเนื่องในช่วง 3 ปีที่ผ่านมา
บริษัทจึงได้มีการจำหน่ายทรัพย์สินและเงินลงทุนในบริษัทย่อยออกไป
และบริษัทจะได้มาซึ่งสินทรัพย์ของบริษัท Chia Tai Enterprise International Limited
(CTEI) ในรูปของหุ้นกู้แปลงสภาพ (CB) เป็นค่าตอบแทน
ซึ่งบริษัทเชื่อว่าจะทำให้สถานะการเงินแข็งแรงขึ้น
ไม่ต้องรับภาระขาดทุนและเป็นไปเพื่อประโยชน์ของบริษัทและผู้ถือหุ้นโดยรวม
นอกจากนี้ยังทำให้บริษัทมีโอกาสได้รับผลตอบแทนที่สูงขึ้น หาก CTEI
สามารถสร้างมูลค่าให้เพิ่มขึ้นจากการได้มาซึ่งทรัพย์สินในธุรกิจซุปเปอร์เซ็นเตอร์ในประเทศจีนในอนาคต